procesaur/Wiki.mk huggingface dataset:
Вилијам Кулен Брајант

Вилијам Кулен Брајант (, Камингтон, Масачусетс, САД - , Њујорк) — американски поет.
На 17-годишна возраст ја напишал ''„Танатопсис“'', медитација за природата на смртта, што останува неговата најпозната поема. Бил под влијание на деизмот, а самиот влијаел врз Ралф Валдо Емерсон и Хенри Давид Торе. Речиси 10 години работел како адвокат, профеција што ја мразел. Со своите ''„Поеми“'' (1821), вклучувајќи ја и ''„За водениот волк“'', добил репутација на успешен поет. Во 1825 година се преселил во Њујорк, каде што речиси 50 години бил главен уредник на весникот „Ивнинг Пост“ (''Evening Post'') (1829-78), кој го трансформирал во орган за прогресивно мислење.
1 Користена литература
* Енциклопедија Британика (македонска верзија), книга втора (Б-Г), 2005 година, Скопје.
Вилијам Џенингс Брајан

Вилијам Џенингс Брајан (|William Jennings Bryan, Салем, Илиноис, САД - , Дејтон, Тенеси) — американски политичар и оратор.
Практикувал право во Џексонвил, Илиноис (од 1883 до 1887), пред да се пресели во Линколн, Небраска, каде што бил избран во Американскиот конгрес во 1890 година. Во претставничкиот дом на САД станал национален водач на движењето Фри Силвер („''Free Silver''“). Неговите цели ги претставил во познатиот говорот - „''Cross of gold''“, што му ја донело номинацијата од Демократската партија за претседател, во 1896 година. Повторно бил партиски кандидат за претседател, во 1900 и 1908 година. Во 1901 година го формирал весникот Комонер, според кој бил наречен „Големиот комонер“. Помогнал да се обезбеди претседателска номинација за Вудро Вилсон во 1912 година, и бил негов државен секретар (1913-15) придонесувајќи во светското право со давање предност на преговори за превенцијата од војни. Како верник, бил обвинител во процесот „Скопекс“ (1925) во кој дебатирал со Кларенс Дароу на прашања од еволуцијата. Процесот му одзел многу енергија и тој умрел набрзо по неговото завршување.
1 Поврзано
* Демократска партија на САД
2 Користена литература
* Енциклопедија Британика (македонска верзија), книга втора (Б-Г), 2005 година, Скопје.
Бил Брант

Бил Брант (роден Херман Вилхелм Брант , Хамбург, Германија - , Лондон, Англија) — британски фотограф роден во Германија.
Во 1929 година работел во студиото на Мен Реј во Париз. Се вратил во Англија во 1931 година и почнал да се занимава со фоторепортерство документирајќи ги англиските индустриски работници во 30-тите години на 20 век и покривајќи го домашниот фронт за време на Втората светска војна. Неговата работа го открива влијанието на Јуџин Атгет, Брасаи и на Хенри Картие-Бресон. Најмногу е познат по своите фотографии од животот во Британија и особено по своите неконвенционални акти; ја ставал својата камера со широк агол блиску до човековото тело предизвикувајќи нарушеност што го претворала човековото тело во серија апстрактни форми.
1 Користена литература
* Енциклопедија Британика (македонска верзија), книга втора (Б-Г), 2005 година, Скопје.
Сината е најтоплата боја (филм)

Сината е најтоплата боја е француски филм во режија на Абделатиф Кешиш.
1 Факти за филмот
Филмот „Сината е најтоплата боја“ (Blue Is the Warmest Colour; La Vie d'Adèle — Chapitres 1 & 2) е дело на тунискиот режисер Абделатиф Кешиш, а главните улоги ги играат Аделе Егзаркопулос (Adèle Exarchopoulos) и Леа Сејду (Lèa Seydoux). Во 2013 година, филмот победил на филмскиот фестивал во Кан, добивајќи ја „Големата златна палма“. Притоа, за првпат во историјата на фестивалот, на „Златната палма“ не стоело само името на режисерот, туку биле напишани и имињата на двете главни глумици.
Фимот предизвикал противречни коментари кај критиката и публиката - од едногласно воодушевување, па до критики дека е непотребно провокативен и шокантен. Во филмот доминираат претерано долги и експлицитни сексуални сцени, прикажани во крупен план, додека глумата е одлична. Во таа смисла, филмот може да се смета како навраѓање кон француската филмска поетика од времето на новиот бран.
2 Содржина
Филмот е тричасовна драма во која се разработува најкритичниот период од животот на човекот - преминот од детството во светот на возрасните. Во него се раскажува за односот меѓу Аделе (ја игра Егзаркопулос) и Ема (ја игра Сејду). Аделе е тинејџерка која влегува во светот на возрасните. Таа потекнува од скромно семејство и сонува да биде учителка. Нејзините први сексуални почетоци се очаен обид за нормален почеток на таканаречената Фројдова „генитална“ фаза. Аделе ја открива својата лезбејска природа и навлегува во еден Нов Свет во кој таа запаѓа во љубовна идила. Нејзината партнерка Ема, е прилично постара и потекнува од сосема поинакво опкружување - таа е дел од уметничкиот свет во кој хомосексуалноста е прифатена како нормална појава. Во Аделе, Ема наоѓа уметничка инспирација, но исто така, меѓу двете се развива голема страст и блискост. Сепак, како што одминува времето, нивната врска се претвора во секојдневие, започнува да се раѓа љубомора и потреба од нови искуства и експерименти, така што на крајот, врската се распаѓа.
Берген на Риген (амт)

Берген на Риген (|Bergen auf Rügen) — општинска заедница во округот Западна Померанија-Риген, во Мекленбург-Западна Померанија, Германија. Седиштето на општинската заедница е во Берген на Риген.
Општинската заедница Берген на Риген се состои од следниве општини:
# Берген на Риген
# Бушвиц
# Гарц
# Густов
# Лицов
# Пархтиц
# Пациг
# Позериц
# Ралсвик
# Рапин
# Зелен
Црква „Рождество на Пресвета Богородица“ - Стопански Двор

Рождество на Пресвета Богородица (позната и како Мала Богородица) — македонска православна христијанска манастирска црква во скопската населба Стопански Двор во Општина Ѓорче Петров. Таа е единствена црква во манастиркиот комплекс, каде се наоѓа и извор на Света Вода.
Во дворот на манастирот има изградено конаци на два ката, како и помошни простории, а самиот манастирски двор е целосно уреден.
1 Галерија
2 Поврзано
* Стопански Двор
Густов

Густов (|Gustow) — општина во округот Западна Померанија-Риген, во Мекленбург-Западна Померанија, Германија.
Името на местото доаѓа од словенскиот збор ''гостов'', кој означува „место на Гост“. До век, селото припаѓало на Фон ден Остенс од Плигентин.
Пархтиц

Пархтиц (|Parchtitz) — општина во округот Западна Померанија-Риген, во Мекленбург-Западна Померанија, Германија.
1 Географија и сообраќај
Пархтиц е сместен 3 километри северозападно од Берген на Риген и се наоѓа на Дувенбек, единствениот голем поток на Риген. Изворот на потокот е Ноненското Езеро, кое исто така се наоѓа во Пархтиц и кое било повторно наполнето во 1993, откако долг период било исушено. Селото се наоѓа на патот 30 од Берген до Гингст. Сојузниот автопат Б96 и железничката линија од Штралзунд до Засниц поминува источно од селото.
1.1 Општински единици
Во рамки на општината влегуваат следниве села:* Пархтиц
* Болдевиц
* Гадемов
* Муглиц
* Нојендорф
* Платвиц
* Рајшвиц
* Фолксхаген
* Вилихоф
Ишијас

Ишијасот претставува болка во грбот која се спушта кон една од двете нозе, познат е уште како лумбоишијалгија, а настанува со притискање на нервот ишијадикус, најдолгиот нерв во периферниот нервен систем се протега од задникот до стапалата.
1 Настанок
Ишијасот настанува поради дегеративните промени и прераното стареење на дискусите меѓу прешлените, исто така настанува и поради неправилното одење и седење, носење на обувки на висока потпетица, истегнување на мускулите, подигнување на голем товар, вишок килограми. Оштетениот дискус и воспаление на седечкиот нерв може да предизвика ишијас.
2 Симптоми
Најчести симптоми се болка и вкочанетост во лумбалниот предел на ’рбетот, кои вообичаено се јавуваат после некој напор, свиткување и подигнување товар. Болката од долниот дел на грбот се спушта преку колкот, задниот дел од надколеницата, преку подколеницата сè до прстот од ногата. Болката може да биде тапа, силна и остра, привремена или постојана, а со зголемување при секој напор, кашлање, кивање и често е проследена со трнење. Подигнување на ногата во лежечка положба води до истегнување на нервот ишијадикус и појава на болка.
3 Дијагноза и лекување
Во зависност од симптомите и лекарскиот преглед, може да се постави дијагноза, а потоа да се определи терапија во вид на против воспалителни лекови и аналгетици, лекови за опуштање на мускулите, а понекогаш и кортикостероиди. Во некои случаи, неопходно е, после смирување на болките и воспаленијата, да биде вклучена и физикална терапија, или пак дополнителна дијагностика како електомиографија (ЕМГ), која ќе покаже во колкав степен е оштетен коренот на нервот.
Оперативен зафат ретко се препорачува, освен кога веќе болките се неподносливи и кога притисокот на нервот предизвикува паѓање на стапалата и нарушено празнење на мочниот меур и цревата.
4 Превенција
За да се намали ризикот од појавата на ишијас и болка, потребно е:
*лежење и спиење на тврд душек на страна и со перница помеѓу колената;
*при седење потребно е максимална исправеност на ’рбетот;
*при стоење тежината рамномерно тежината да биде распределена на двете нозе;
*здрава исхрана;
*физичка активност.
Куп на шампиони 1971-1972

Куп на шампиони 1971/72 — 17-то издание на Купот на шампионите, најсилното европско клупско фудбалско натпреварување. Финалето е одиграно на 31 мај 1972 на стадионот Фејенорд Ротердам, каде што Ајакс со резултат 2:0 го победил Интер од Милано, со тоа освојувајќи ја втората титула во ова натпреварување.
Холандија била единствена земја со два претставници, каде што покрај Ајакс, освојувач на Купот од претходната сезона, се натпреварувал и Фејенорд, првак на Холандија од претходната сезона.
1 Квалификации
|}
2 Прво коло
|}
<sup>1</sup> Динамо Букурешт се пласирал во осминафиналето поради правилото за постигнати повеќе голови на гости.
<sup>2</sup> Валенсија се пласирала во осминафиналето поради правилото за постигнати повеќе голови на гости.
3 Осминафинале
|}
4 Четвртфинале
|}
<sup>1</sup> Интер се пласирал во полуфиналето поради правилото за постигнати повеќе голови на гости.
5 Полуфинале
|}
Список на вулкани во Исланд

Ова е список на активни и неактивни вулкани во Исланд. Во Исланд се наоѓаат 130 вулкански планини, од кои 18 избувнале од почетокот на населувањето на Исланд околу 900 година.
1 Список
Име, Висина (м), Местоположба, Последен избув, VEI, Забелешки
Асќја, 1516, 1961, 5
Бардарбунга, 2005, 1903
Бренистејнсфјол, 626, 1341 (± 1 година), 2
Елдфел, 279, 1973, 3
Елдгјау, ''ca'' 800, 934, 6, Овој вулкан всушност претставува издувник на Катла
Есјуфјол, 1760, 1927
Ејафјадлајекидл, 1666, 2010, 4
Фремринамур, 939, 800 п.н.е. (± 300 години)
Гренддалур, 497, хибернација, Активен за време на плеистоценот
Гримснес, 214, ~3500 п.н.е., 3
Гримсветен, 1725, 2011, 4
Хекла, 1491, 2000, 3
Хенгил, 803, 90 (± 100 години), 2
Хердубрејд, 1682, хибернација, Активен за време на плеистоценот
Хофсјекидл, 1782, хибернација, Активен за време на холоценот
Хромундартиндур, 540, 10000 п.н.е.
Хверфјал, 420, ~500 п.н.е., дел од Крафла системот
Хверавелир, 1360, 950 ± 50 години, 6, централен вулкан од источниот дел на системот Лангјекидл
Јолнир, 70*, 1966, Овој издувник на Суртсеј еродирал под морската висина
Катла, 1512, 2011, 1?
Керлингарфјол, 1488, хибернација, Активен за време на холоценот
Колбеинсеј, 5, 1999
Колотадингја, 1177, непознато
Крафла, 650, 1984, 4
Кријсувик, 379, околу ~1340, 2
Кракатиндур, 300, непознато
Кверкфјол, 1920, 1968, 1
Лаки, 1725, 1783-84, 6, дел од системот Гримсветен
Локи-Фогруфјол, 1570, 1910
Љосуфјол, 988, 960 (± 10 години), 3
Лисухол, 540+, хибернација, Активен за време на холоценот
Ерафајекидл, 2119, 1727, 5
Престахнукур, 1386, 7550 п.н.е. (± 500 години), централен вулкан од западниот дел на Лангјекидл системот
Рејканес, 230, 1879
Рејканесхригур, -80, 1970(?)
Снајфедлсјекидл, 1448, 200 (± 150 години), 2
Суртсеј, 174, 1963, Вулкански остров дел од архипелагот Вестманејар
Теистарејкјарбунга, 564, 750 п.н.е. (± 100 години)
Тордарирна, 1910, 4
Торолфсфел, 574, непознато
Тиндфјадлајекидл, 1463, хибернација, Активен за време на холоценот
Торфајекидл, 1259, 1477, 3
Тунгнафедлсјекидл, 1535, хибернација, Активен за време на холоценот
Ватнајекидл, 1235, 750 (± 1000 години)
2 Наводи
* Thor Thordarsson, Armann Hoskuldsson: ''Classic Geology in Europe 3. Iceland.'' Harpenden, Terra, 2002
*
Кучешка љубов (филм)

Кучешка љубов е мексикански филм во режија на Алехандро Гонсалес Ињариту.
1 Факти за филмот
„Кучешка љубов“ е драма со елементи на трилер, во режија на Алехандро Гонсалес Ињариту, а главните улоги ги толкуваат: Емилио Ечеварија, Гаел Гарсија Бернал, Гоја Толедо и Алваро Гуереро. Во 2000 година, филмот ја добил наградата на критиката на Филмскиот фестивал во Кан, а бил номиниран и за наградите "Оскар" и "Златен глобус", во категоријата најдобар филм од неанглиско говорно подрачје.
2 Содржина на филмот
Филмот содржи три приказни, кои ги следат судбините на неколку ликови, чии животи ги спојуваат една сообраќајна несреќа и љубовта кон кучињата. Во првата приказна, младо момче се вљубува во сопругата на својот брат; во втората приказна, средовечен човек е маѓепсан од една привлечна манекенка; во третата приказна, главниот јунак е пустиник, опкружен со глутница кучиња, кој заработува како платен убиец. Трите приказни имаат заедничка точка во дејството на филмот, кој се развива како сложувалка во која постепено се разоткриваат сите детаљи од животот на главните ликови.
Златно око

Златно око (англиски: ''GoldenEye'') — филм од 1995 година за тајниот агент Џејмс Бонд, во режија на Мартин Кембел. Филмот трае 125 минути.
1 Факти за филмот
Филмот „Златно око“ е режиран од режисерот Мартин Кембел, а главните улоги ги толкуваат Пирс Броснан, Шон Бин, Изабела Скорупко, Фамке Јансен, Џуди Денч и Алан Каминг. Овој филм претставува 17. продолжение од циклусот посветен на тајниот агент Џејмс Бонд. Истовремено, ова е првиот филм во кој улогата на Бонд ја игра Пирс Броснан. Насловната песна од филмот била напишана од Боно и Еџ од групата "У2", во изведба на Тина Тарнер.
2 Содржина
Во филмот, Џејмс Бонд го спасува светот од катастрофа откако моќно сателитско оружје доаѓа во погрешни раце. Тој брза кон Русија во потрага по украдениот код за „Златното око“, но неговата задача ја отежнува еден опасен агент.
Утрешнината никогаш не умира (филм)

Утрешнината никогаш не умира (англиски: ''Tomorrow Never Dies'') е филм за тајниот агент Џејмс Бонд, во режија на Мајкл Ејптид.
1 Факти за филмот
„Утрешнината никогаш не умира“ е дело на режисерот Мајкл Ејптид, а главните улоги ги толкуваат: Пирс Броснан, Софи Марсо и Денис Ричардс.
2 Содржина
Во филмот, Џејмс Бонд добива задача да ја заштитува Електра, ќерката на неодамна починатиот британски нафтен магнат. Таа постанува наследничка на нафтените извори на Каспиското Море, кои вредат милијарди долари. Нејзиното ново богатство го привлекува вниманието на светската јавност, но и на убијците на нејзиниот татко.
Национална библиотека на Чешка

Национална библиотека на Чешка (|Národní knihovna České republiky) — национална библиотека на Чешка, сместена во историското здание „Клементинум“ во Прага. Установата е во надлежност на Министерството за образование на Чешка. Ова е најголемата библиотека во земјата, со околу 6 милиони книги, документи итн.
Библиотеката има 60.000 членови.
1 Поврзано
* Министерство за образование на Чешка
Георг Брандес

Георг Морис Коен Брандес (, Копенхаген, Данска - , Копенхаген) — дански критичар и интелектуалец.
Неговите објавени предавања од Универзитетот во Копенхаген, „Главните струи во мислата од XIX век“, во шест тома (1872-1890), го катализирал преминот од романтизам кон реализам во данската литература. Со своите повици писателите да работат во служба на прогресивните идеи и за реформа на современото општество, заедно со промовирањето писатели како што се Хенрик Ибзен и Август Ибзен, заработил силен отпор од страна на конзервативците, но извршил големо влијание низ целата Скандинавија. Другите негови критички дела ги вклучуваат и „Луѓето од современиот премин“ (1883) и „Данските поети“ (1877).
1 Користена литература
* Енциклопедија Британика (македонска верзија), книга втора (Б-Г), 2005 година, Скопје.
Офицерот со роза (филм)

„Офицерот со роза“ (српскохрватски: ''Oficir sa ružom'') е игран филм на режисерот Дејан Шорак од 1987 година. Главните улоги ги толкуваат: Жарко Лаушевиќ, Ксенија Паиќ, и Драгана Мркиќ.
1 Содржина
Во Загреб, по Втората светска војна, партизаните започнуваат да воспоставуваат цивилна власт. Во станот на една вдовица од високата класа, убавата Матилда, се вселуваат младата партизанка, Лилјана и нејзиното момче, поручникот Петар Хорват. Наското Петар се вљубува во Матилда...
Куп на шампиони 1967/68

Куп на шампиони 1967/68 — 13-то издание на Купот на шампионите, најсилното европско клупско фудбалско натпреварување. Финалето е одиграно на 29 мај 1968 на стадионот Вембли во Лондон. Во тој натпревар Манчестер Јунајтед ја победил Бенфика со резултат 4-1 по продолжетоци, додека во регуларниот тек резултатот завршил 1-1. Тоа било прва титула за Манчестер Јунајтед. Освоена е десет години по Минхенската авионска трагедија во која загинале осум фудбалери на Јунајтед.
1 Резултати
1.1 Квалификации
Екипа 1, Рез., Екипа 2, 1 натпревар, 2 натпревар
Олимпијакос Никозија, 3:5, Сараево, 2:2, 1:2
Манчестер Јунајтед, 4:0, Хибернијанс, 4:0, 0:0
Селтик, 2:3, Динамо Киев, 1:2, 1:1
Горник Забже, 4:0, Јургорден, 3:0, 1:0
Базел, 4:5, Видовре, 1:2, 3:3
Ајакс, 2:3, Реал Мадрид, 1:1, 1:2
Скеид, 1:2, Спарта Праг, 0:1, 1:1
Кемницер, 2:5, Андерлехт, 1:3, 1:2
Дандалк, 1:9, Вашаш, 0:1, 1:8
Валир, 4:4, Женес, 1:1, 3:3
Гленторан, 1:1, Бенфика, 1:1, 0:0
Сент Етјен, 5:0, КУПС, 2:0, 3:0
Бешикташ, 0:4, Рапид Виена, 0:1, 0:3
Ајнтрахт Брауншвејг, -, Динамо Тирана, -, -
Олимоијакос, 0:2, Јувентус, 0:0, 0:2
Ботев Пловдив, 2:3, Рапид Букурешт, 2:0, 0:3
1.2 Осминафинале
Екипа 1, Рез., Екипа 2, 1 натпревар, 2 натпревар
Сараево, 1:2, Манчестер Јунајтед, 0:0, 1:2
Динамо Киев, 2:3, Горник Забже, 1:2, 1:1
Видовре, 3:6, Реал Мадрид, 2:2, 1:4
Спарта Праг, 6:5, Андерлехт, 3:2, 3:3
Вашаш, 11:1, Валир, 6:0, 5:1
Бенфика, 2:1, Сент Етјена, 2:0, 0:1
Рапид Виена, 1:2, Ајнтрахт Брауншвејг, 1:0, 0:2
Јувентус, 1:0, Рапид Букурешт, 1:0, 0:0
1.3 Четвртфинале
Екипа 1, Рез., Екипа 2, 1 натпревар, 2 натпревар
Манчестер Јунајтед, 2:1, Горник Забже, 2:0, 0:1
Реал Мадрид, 4:2, Спарта Праг, 3:0, 1:2
Вашаш, 0:3, Бенфика, 0:0, 0:3
Ајнтрахт Брауншвејг, 3:3 <sup>1</sup>, Јувентус, 3:2, 0:1
<sup>1</sup>Јувентус се пласирал во полуфиналето поради победата во одлучувачкиот натпревар со 1-0, затоа што од четвртфиналето не важело правилото за гол во гости како во претходните кола.
1.4 Полуфинале
Екипа 1, Рез., Екипа 2, 1 натпревар, 2 натпревар
Манчестер Јунајтед, 4:3, Реал Мадрид, 1:0, 3:3
Бенфика, 3:0, Јувентус, 2:0, 1:0
Добра година (филм)

Добра година е игран филм на режисерот Ридли Скот.
1 Факти за филмот
Добра година е романтична комедија, снимена според истоимениот роман на Питер Мејл. Режијата на филмот е дело на познатиот режисер Ридли Скот, а главните улоги ги толкуваат: Расел Кроу, Фреди Хајмор, Алберт Фини и Марион Котијар.
2 Содржина
Во филмот е прикажан животот на Макс Скинер, амбициозен и агресивен трговец со акции на лондонската берза. Неговиот дотогашен живот е прекинат од веста за смртта на неговиот чичко, кој му оставил во наследство имот во Франција.
Драган Каранфиловски-Бојс

Драган Каранфиловски-Бојс (, - , ) — македонски поп и рок-музичар и композитор.
1 Животопис
Тој бил економист по професија, и бил еден од сопствениците на Студио Бојс. Од рана возраст бил инволвиран во музиката, и целиот свој живот го посветил на неа. Драган Каранфиловски-Бојс ја започнал музичката кариера во 1973 година, формирајќи ја музичката група „Македонија". Откако се преселил во Битола, во 1976 ја формурал култната битолска група Мадригали, подоцна преименувана во „Трн во око". Најголемите успеси како автор ги постигнал како нејзин член. Со овие две групи, тој ги снимил своите најпознати рок-песни, а на гитаријадата во Заечар, во 1977 година, со групата „Мадригали" ја освоил првата награда од публиката и првата награда од музичкото списание „Џубокс".
Подоцна, Драган Каранфиловски-Бојс започнал успешна кариера како кантавтор, пишувајќи поп-песни и песни за деца. Од неговите песни, најпознати се: „Опасно сум вљубен во тебе", „Валерија", „Лулај ме нежно", „Парижанка", „Весела романтика", „Африканско лето" и многу други детски песни отпеани на Златно славејче, СиДо и други коишто го дефинираа жанрот во Македонија („Наташа од 3-то 3", „Ало амбуланта", „Марија од Бундеви", „Песна за Ана" и многу други).
Исто така, тој е автор на бројни хитови кои ги пееле други пејачи, како што се: „Јануарска ноќ", во изведба на Зафир Хаџиманов, „На минус 23", испеана од Трајче Манев, „Искро моја" на Игор Џамбазов, „Заведи ме", во изведба на неговата ќерка Верица Каранфиловска, итн. Тој е автор и на рефренот на песната „100% те љубам" на групата „XXL", која во 2000 година ја претставувала Македонија на Евросонг. Најпосле, Драган Каранфиловски-Бојс има компонирано музика за неколку ТВ-серии.
Како признание на неговото долгогодишно творештво, во 2014 година, Драган Каранфиловски-Бојс ја добил наградата на манифестацијата „Златна бубамара" за животно дело.
Во улогата на автор и пејач, настапил на бројни фестивали: Макфест, Интерфест, Скопје фест и други. Негов инструмент била гитарата, а стилот на музика поп-шансона.
Починал на 28 мај 2015 година година во Скопје.
Канал Дунав-Тиса-Дунав

Каналот Дунав-Тиса-Дунав претставува каналска мрежа која ги поврзува реките Дунав и Тиса кај Војводина и претставува хидротехнички систем погоден за наводнување и снабдување со вода.
Каналот исто така е погоден за риболов и за туризам. Најважната улога на каналот е одводнување и наводнување. Многу важна улога има и за индустријата. Секоја година испорачува по 40 милиони кубни метри вода. Каналот исто така служи и за навигација и транспорт на примање вода, грижење и заштита на квалитетот на водата. Во околината на каналот доаѓаат и голем број риболовци, и луѓето за кои овој канал им служи како рекреација.
1 Поврзано
* Дунав
Шмуел Јозеф Агнон

Шмуел Јозеф Агнон (17 јули 1888 - 17 февруари 1970, Ерусалим) — израелски писател, добитник на Нобелова награда за литература во 1966 година, за исклучително раскажувачка уметност на еврејскиот народ.
0.1 Животопис
Јозеф уште како учесник го изушувал Талмудот-основниот религиозноетнички и правен зборник на јудаизмот. Посебно се интересирал и се запознавал со древните, средновековните и современите дела на хебрејската книежвност. Уште во рана младост, на 15 години објавувал стихотворби на јидиш и иврит јазикот. Подоцна работел во редакцијата на еден еврејски весник во Лвов и во други еврејски установи.
Филип Сејмур Хофман

Филип Сејмур Хофман (|Philip Seymour Hoffman; - ) — американски глумец, добитник на Оскарот за најдобар главен глумец, за улогата во филмот „Капоти“, од 2005 година.
1 Животопис
На 2 февруари 2014 година, Филип Сејмур Хофман бил пронајден мртов во својот дом во Њујорк, поради предозираност со хероин. Претходно, во текот на долги години, тој се лечел од зависноста од дрогата, но третманите на рехабилитација не дале резултати и тој повторно им се враќал на старите навики.
2 Филмска кариера
Врвот на кариерата на Хофман се случил во 2005 година, кога за својата улога во филмот „Капоти“ ја добил наградата „Оскар“ во категоријата „главна машка улога“. За „Оскарот“, тој бил номиниран уште трипати, за улогите во филмовите „Учителот“, „Сомнеж“ и „Војната на Чарли Вилсон“. Инаку, тој редовно соработувал со режисерот Пол Томас Андерсон и играл во повеќе негови филмови, како: „Ноќи исполнети со буги“, „Магнолија“ и „Опиени од њубов“.
Кумановско-осоговска епархија

Кумановско-осоговска епархија — една од 15. епархии на Македонската православна црква - Охридска архиепископија (МПЦ-ОА).
Епархијата е создадена со одлука на Светиот Архиерејски Синод на МПЦ-ОА на 17 септември 2013 година, како една од наследничките на Полошко-кумановската епархија. Епархијата ја возглавува Неговото Високопреосвештенство митрополитот Григориј. Оваа епархија се протега на територијата на градовите: Куманово, Кратово и Крива Паланка.
1 Состав на епархијата
Во минатото, во состав на епархијата влегувале следните архијерејски намесништва:
* Кумановско архијерејско намесништво: 60 цркви, 8 манастири, 12 параклиси и 120 крстови.
* Кратовско архијерејско намесништво: 12 цркви, 3 манастири, 9 параклиси и 19 крстови.
* Кривопаланечко архијерејско намесништво: 13 цркви, 1 манастир, 7 параклиси и 50 крстови.
Денес, епархијата е поделена само на Кумановско-кратовско архијерејско намесништво и Кривопаланечко архијерејско намесништво.
2 Митрополити
* Јосиф - 10 ноември 2013 - 22 мај 2020
* Григориј - 26 јули 2020 - денес
3 Манастири
Најпознати манастири во оваа епархија се:
* Осоговски манастир
* Карпински манастир
* Нагоричански манастир
* Псачки манастир
* Жеглиговски манастир
4 Издаваштво
Во Кумановско-осоговската епархија се развива активна издавачка дејност, во рамките на која се издава епархискиот тромесечник „Тавор“.
5 Галерија
Објект на епархијата во близина на црквата „Св. Ѓорѓи“ во селото Старо Нагоричане
Питер Бројгел Помладиот

Питер Бројгел Помладиот (|Pieter Bruegel de Jonge; 1564/1565 &ndash; 10 октомври 1636) — фламански сликар, познат како „Пеколниот Бројгел“ поради фантастичните сцени со оган и гротескни фигури. Припаѓал на истакнатото сликарско семејство Бројгел. На делата се потпишувал како ''Brueghel'', поради нестандаризираниот холандски правопис.
1 Живот
Роде е во Брисел како најстар син на прочуениот слиакр Питер Бројгел Постариот (наречен „Селанецот Бројгел“) и Мајкен Куке ван Алст. Татко му починал во 1569 г, кога помладиот Питер имал само пет години. По смртта на мајка му во 1578 г, со брат му Јан (наречен „Кадифениот Бројгел“) и сестра му Марија се преселил кај баба му, Мајкен Верхулст, вдовица на сликарот Питер Куке ван Алст. Според Карел ван Мандер, таа самата била сликарка и веројатно нивен прв наставник по ликовна уметност.
Нешто по 1578 г. семејството се преселило во Антверпен, а Питер веројатно се главил за чирак кај пределниот сликар Гилис ван Конингсло (1544–1607). Во записникот за 1584/1585 г. на Лукиниот еснаф, Питер се води како самостоен мајстор. Во 1588 г. се оженил со Елизабета Годеле и имале седум деца. Починал во Антверпен на возраст од 72 години.
2 Дела
Сликал предели и сцени со верска и фантастна тематика. Фантастичните сцени содржат мошне бизарни ликови и пламен, со кои го заработил прекарот „Пеколниот Бројгел“.
Покрај сопствените слики, Питер Бројгел Помладиот ги пресликувал татковите дела, пресликувајќи ги со дупчена хартија . Неговите битови слики од селскиот живот ја немаат суптилноста на татко му, каде е изразена проникливоста во човечкото и живописното.*„Изградбата на Вавилонската кула“
*„Распетие“
*„Светото Семејство со Јован Крстител“
*„Искачување на Голгота“
*„Мртва природа со цвеќе“
*„Мртва природа со Светата Рода“
*„Селски панаѓур“
*„Селскиот правник“
*„Богородица и Исус со малиот Св. Јован и цветен венец“
3 Поврзано
* Бројгел
* Фламанско сликарство
Самогласна хармонија

Самогласната хармонија е вид асимилаторски фонолошки процес кој се осврнува на самогласките во одредени јазици. Со други зборови, хармонијата се однесува на процес каде сите самогласки во еден збор се од ист вид.
1 Долго растојание
Хармонијата е процес на долго растојание, односно асимилацијата се однесува на гласови во зборот кои не се едно до друго поставени (најчесто се одвоени од согласки). На пример, самогласката која се користи на почетокот на зборот може да предзивника асимилација на самогласките кои се на крајот. Асимилацијата се однесува за целиот збор. Системски е објаснето на следниов начин:
:
предасимилација, послеасимилација
Г<sub>а</sub>С''Г<sub>б</sub>''С''Г<sub>б</sub>''С, →, Г<sub>a</sub>С''Г<sub>a</sub>''С''Г<sub>a</sub>''С, (Г<sub>a</sub> = тип 'а' самогласка, Г<sub>b</sub> = тип 'б' самогласка,
* Белешка: 'Г' ('глас') означува самогласка, а 'С' ('согласка') означува согласка.
Во дијаграмот, Г<sub>a</sub> (тип 'а' самогласка) предизвикува Г<sub>б</sub> (тип 'б' самогласка) да се асимилираат и да станат самогласки од ист вид како првата (метафорично, во „хармонија“).
2 Одлики
Одликите на самогласната хармонија се:
* самогласка висина (високи, средни ниски самогласки)
* самогласна заднина (предни, централни и задни самогласки)
* самогласна заобленост (заоблени и незаоблени самогласки)
* позиција на коренот на јазикот (истапена и повлечена позиција)
* насализација (усни или носни самогласки)
3 Поврзано
* Самогласка
* Согласна хармонија
* Метафонија
Партицип

Партицип е глаголска форма која се користи во реченицата да се определи именка или именска фраза, и така има улога слична на придавката или прилогот (некои јазици имаат различни форми за прилошки партицип и партицип кој делува како придавка). Партиципот е еден од формите на несвршените глаголи. Името потекнува од латинското ''participium'',, што како поим потекнува од старогрчкиот '''' (''споделување'').
Партиципот може да соодветува со активниот залог (активен партицип), каде именката која се определува се смета дека го претставува лицето кое го врши дејството; или пасивен залог (пасивен партицип), каде определената именка претставува трпител на дејството. Партиципот кај некои јазици често се поврзува со одредени глаголи аспекти или времиња. Партиципот во македонскиот не е дел од некое време, туку некои форми се користат да се создадат посложени глаголски форми. Во англискиот јазик, на пример, партиципните форми се делат на сегашен партицип (''writing'', ''singing'', ''raising''; познати се како герунд или глаголска именка) и минат партицип (''written'', ''sung'', ''raised'', итн).
Глаголската фраза која се заснова на партиципот и која има функција на партицип се нарекува партиципна фраза.
1 Партиципот во јазиците
1.1 Македонски јазик
Македонскиот целосно го изгубил или го трансформирал партиципот од општиот словенски, за разлика од останатите современи словенски јазици. За партиципот во македонскиот се забележува:
* сегашен активен партицип: се трансформирал во глаголски прилог;
* сегашен пасивен партицип: има само изолирани случаи на сегашен пасивен партицип (или остатоци од него), како што е зборот „лаком“.
* минат активен партицип: има само еден останат збор од овој партицип, зборот „бивш“ (но често се користи зборот „поранешен“, наместо „бивш“).
* минат пасивен партицип: се трансформирал во глаголска придавка;
* резултативен партицип: се променил во глаголска л-форма (сепак не е партицип бидејќи не делува атрибутивно).
1.2 Англиски јазик
Современиот англиски јазик има два партиципа:
* сегашен партицип, исто така именуван како активен, несвршен или продолжен партицип, и ја зема наставката -ing. Овој е ист со глаголската именка (герунд).
* минат партицип, исто така именуван како пасивен, свршен, е исто со формите на минатото време и имаат наставка -ed или соодветните неправилни форми за неправилните глаголи.
Сегашниот партицип се користи:
*да се создаде продолжениот залог,
*како дел од фраза (придавка) која модифицира именка,
*прилошки, каде подметот се смета дека е ист со тој од главната дел-реченица,
*како дел-реченица.
Минатиот партицип се користи:
*да се создаде перфектот,
*да се создаде пасивниот залог,
*како придавка,
*прилошки.
2 Поврзано
*Глаголска именка
*Несвршен глагол
3 Наводи
* на ''American Heritage Book of English Usage'' (1996).
Црква „Св. Талалеј“ - Арачиново

Црква „Св. Талалеј“ - Арачиново — единствена православна селска црква во скопското село Арачиново.
1 Состојба на црквата
Состојбата на црквата започнала да се влошува по протерувањето на Македонците од селото, по завршувањето на воениот конфликт во Македонија во 2001 година. Црквата била подложна на кражби и била оставена потполно незаштитена, поради немањето Македонци во селото. Жителите на селото се собираат во црквата само за време на поголемите верски празници. Во најлоша состојба се наоѓаат црковните гробишта со искршени надгробни плочи, додека поранешната крстилница, кујната и трпезаријата се целосно демолирани и опустошени.
1.1 Вандализам од 2016 година
Во јануари 2016 година бил извршен голем вандализам во црквата, најголем од терористичките активности од 2001 година. По фреските и иконите биле видливи длабоки бразди, направени со нож, вулгарни цртежи на полни органи. Била демолирана внатрешноста на црквата и расфрлани биле свеќите, малите икони, песокот за положување свеќи и сл.
Најмногу биле оштетени фреските на двете светителки, Света Петка и Света Недела, кои се насликани на левиот ѕид од влезот и се подарок од семејствата на Атанас Анчевски и на Трпе Јакимовски во 1997 година. Траги од нож биле пронајдени и на фреската на Свети Ѓорѓи, како и на иконите на Свети Атанасиј, на Пресвета Богородица, како и на фреската на Свети Никола, на која покрај оштетувања со нож, имало и недостојни цртежи.
Најверојатно, овие оштетувања настанале пред верскиот празник Духови.
Константин Бранкуши

Константин Бранкуши (, Романија - , Париз, Франција) — француски вајар роден во Романија.
Како дете станал вешт во резбање древни земјоделски алатки и подоцна студирал во Букурешт и Минхен и на Уметничкото училиште во Париз, поголемиот дел од патот од Минхен го изодел пеш.
1 Дела и изложби
Првата изложба ја направил во Париз во 1906 година. Во 1908 година ја изработил „Заспаната муса“, под влијание на Родиновиот „Бакнеж“, неговото прво, оригинално дело. Развил геометриски стил, кој станал негов заштитен знак сведувајќи ги природните форми на апстрактна едноставност. Изложил пет од своите дела, вклучувајќи го и „Мадамозел Погани“, во 1913 година во Салонот Армори. Една од неговите најомилени теми била птица во лет; негово најпознато дело било „Птица во просторот“ изработено во исполирана бронза (1919). Преку бројните изложби во САД и во Европа, тој постигнал голема слава и успех. Бранкуши исто така се смета за пионер на современата апстрактна скулптура.
2 Користена литература
* Енциклопедија Британика (македонска верзија), книга втора (Б-Г), 2005 година, Скопје.
Создавање на парови

Создавање на парови — појава при која се создава елементарна честичка и на нејзе спротивната античестичка. Обично настанува кога фотон е во земонодејство со друг бозон. Како пример при ваков судир се создаваат електрон и на него спротивната честичка позитрон. За сето ова да се случи потребна е енергија со големина поголема од енергијата на мирување на двете честички при што се зачувуваат импулсот и енергијата. Други видови на парови кои можат да бидат создадени се мион анти-мион или пак тау и анти-тау. Веројатноста за создавање на парови во заемодејствата на материјата и светлината се зголемува со зголемувањето на енергијата на фотонот и со зголемувањето на атомскиот број на начин - Z<sup>2</sup>.
1 Примери
: + &rarr; +
Во јадрената физика, овој настан се случува кога фотон со висока енергија заемодејстува со јадрото. Енергијата на овој фотон може да се искаже преку масата со ''E''''mc''<sup>2</sup>; каде е енергијата, е масата е брзината на светлината. Фотонот мора да има доволно енергија за да ја создаде масата на електронот и онаа на позитронот. масата на мирување на еден електрон изнесува 9,11 × 10<sup>&minus;31</sup> kg или (0.511 MeВ), иста како и кај позитронот. Без присуство на јадро да го прифати импулсот, фотон кој се распаднува на пар електрон-позитрон ( или останати типови на парови ) никогаш нема да ги зачува енергијата и импулсот едновремено.
2 Заемодејство фотон-јадро
Посотјат различни процеси каде можат да се добијат пар електрон - позитрон. Во воздухот ( на пр. при електрични празнења ), но најпознато е расејувањето на фотоните од јадрата на атомите или молекулите.
Со помош на квантната механика процесот на создавање на парови може да се опише со квадруполниот диференцијален напречен пресек:
<math>
\begin{align}
d^4\sigma &=
\frac{Z^2\alpha_{fine}^3c^2}{(2\pi)^2\hbar}|\mathbf{p}_+||\mathbf{p}_-|
\frac{dE_+}{\omega^3}\frac{d\Omega_+ d\Omega_- d\Phi}
3 Поврзано
*Комптонов ефект
*Клајн-Нишинина равенка
*Томсоново расејување
*Фотоелектричен ефект
Дренови

Дренови — на цветни растенија од т дреновидни (''Cornales'') со светска распространетост. Опфаќа околу 110 а — претежно дрва и грмушки кои можат да бидат листопадни или зимзелени. Имаат спротивни или наизменични прости листови, четириделни или петделни цветови насобрани во соцветија или главичести групи, како и јаткасти плодови. Во северните умерени предели, најзастапени се два рода: дренот (''Cornus'') и тупелото (''Nyssa'').
1 Родови
Во семејството влегуваат следниве родови (Bercht. & J.Presl)
дренови (''Cornaceae'') ''sensu stricto'':
*''Cornus'' — дрен
*''Alangium'' — алангиум
тупела (''Nyssaceae''):
*''Nyssa'' — тупело
*''Mastixia'' — мастиксија
*''Diplopanax'' — диплопанакс
*''Camptotheca'' — камптотека
*''Davidia'' — шамивчесто дрво
Илмтал-Вински Пат

Илмтал-Вински Пат (|Ilmtal-Weinstraße) — општина во округот Вајмар, во Тирингија, Германија. Била именувана по реката Илм, која тече низ општината. Била создадена на 31 декември 2013 со спојување на поранешните општини Либштет, Матштет, Нидерајсен, Нидеросла, Нирмсдорф, Оберајсен, Османштет, Пфифелбах и Вилерштет. Претходно, овие општини соработувале во рамките на истоимената општинска заедница, која била распуштена на 31 декември 2013. Општината Кромсдорф, која била дел од општинската заедница Илмтал-Вински Пат, не се приклучила на општината Илмтал-Вински Пат. Седиштето на општината и на поранешната општинска заедница е во Пфифелбах.
Волтер Хаузер Братејн

Валтер Хаузер Братејн (|Walter Houser Brattain , Амој, Кина - , Сиетл, Вашингтон, САД) — американски научник.
Неговите родители, кои биле Американци, го донеле во САД набрзо откако се родил. Откако се здобил со титулата доктор на филозофски науки од Универзитетот во Минесота, станал истражувач во лабораториите Бел во 1929 година. Со Џон Бардин и Вилијам Б. Шокли ја делел Нобеловата награда за физика во 1956 година за развојот на транзисторот и за истражувањето на својствата на полуспроводниците.
1 Поврзано
* Џон Бардин
* Вилијам Шокли
Нордкрајс Вајмар

Нордкрајс Вајмар (|Nordkreis Weimar) — општинска заедница во округот Вајмар, во Тирингија, Германија. Била создадена на 31 декември 2013 со спојување на поранешните општински заедница Берлштет и Бутелштет. Седиштето на општинската заедница е во Берлштет.
Општинската заедница Нордкрајс Вајмар се состои од следниве општини:
# Балштет
# Берлштет
# Бутелштет
# Етерсбург
# Грособринген
# Хајхелхајм
# Клајнобринген
# Краутхајм
# Лојтентал
# Нојмарк
# Рамсла
# Рорбах
# Заксенхаузен
# Шверштет
# Фипахеделхаузен
# Волсборн
Магдалена Богуславска

Магдалена Богуславска (полски: ''Magdalena Bogusławska''); е полски полонист, македонист и универзитетски професор. Преведувач на македонска поезија на полски (Зоран Анчевски, Петре М. Андреевски, Лидија Димковска, Катица Ќулавкова и Лилјана Дирјан).
1 Животопис
Магдалена Богуславска е родена во Варшава, Полска. Во периодот од 1997 до 1999 работелa како како лектор по полски јазик на Универзитетот „Кирил и Методиј“. Во 2004 година докторира на Варшавскиот Универзитет на тема јужнословенски театар и драма.
2 Публикации
*''Polacy w Bośni, Polacy o Bośni. Przewodnik bibliograficzny z komentarzami'' (2003, соавтор)
*''Teatr u źródeł. Dramat i teatr południowosłowiański wobec tradycji widowiskowych regionu'' (2006)
*''Polska i Czarnogóra. Bibliografia. Komentarze'' (2007, соавтор)
*''Polska i Macedonia. Bibliografia. Komentarze. Studia'' (2009, соавтор)
*''Obraz władzy we władzy obrazu. Artystyczne konceptualizacje wizerunku Josipa Broza Tity'' (2015)
3 Поврзано
* Македонистика
* Полонистика
Rock the Casbah

„Rock the Casbah“ — песна на англискиот панк рок бенд The Clash (Клеш), издадена во 1982 година. Песната е издадена како трет сингл од нивниот петти албум, ''Combat Rock''. Се искачила на осмото место на американската ''Билборд'' Хот 100 табела во САД (нивниот единствен топ 40 како и единствен топ 10 сингл во САД) и, заедно со песната „Mustapha Dance“, го достигнала осмото место на денс табелата. Оваа песна е највисоко рангирана песна на бендот на светско ниво.
Уметничкоисториски музеј (Виена)

Уметничкоисториски музеј (|Kunsthistorisches Museum) — ликовен музеј во Виена, Австрија, сместен во раскошно здание на улицата Рингштрасе окончено со осумаголен свод.
Отворен е во 1891 г, истовремено со Природонаучниот музеј (''de''), од австроунгарскиот цар Франц Јосиф I. Овие два музеја имаат истоветен изглед и се поставени спротивставено, на секој двата краја од плоштадот Марија Тереза. Изградени се во периодот од 1872 до 1891 г, по нацрт на Готфрид Земпер и Карл Фрајхер фон Хазенауер.
Нарачател на музејот е царот, кој сакал соодветно да ја вдоми огромната уметничка збирка на Хабсбурговците и да ја стави на располагање на јавноста. Фасадата е изработена во песочник, а врз зданието стои свод со висина од 60 метри. Внатрешноста е раскошно украсена со мермер, украсна штукатура, позлата и живопис.
1 Збирка
1.1 Галерија на слики
Главните збирки на музејот се оние добиени од Хабсбурговците, особено збирките на портрети и оклопи од Фердинанд Тиролски, збирките на сетиот римски цар Рудолф II (иако највеќето од нив се раштркани) и ликовната збирка на надвојводата Леополд Вилхелм.
Попознати дела во музејот се:
* Јан ван Ејк: „Портрет на кардиналот Николо Албергати“ (~ 1431)
* Албрехт Дирер: „Поклонение на Светата Троица“ (1511)
* Јакопо Тинторето: „Сузана и старешините“ (1555–56)
* Џузепе Арчимболдо: „Лето“ (1563)
* Антонело да Месина: Санкасијански олтар (1475–1476)
* Караваџо:
** „Богородица Венечна“ (1606/07)
** Крунисување со трње
** „Давид со главата на Голијат“
* Петер Паул Рубенс:
** Иделфонсов олтар (1630–32)
** „Крзно“ (1638)
* Рафаело Санти: „Богородица на ливада“ (1506)
* Рембрант: Автопортрет (1652)
* Јан Вермер: „Алегорија на сликарството“ (1665/66)
* Диего Веласкес: Неколку портрети на шпанското кралско семејство испратени во Виена кај роднините Хабсбурговци.
* Питер Бројгел Постариот:
** „Борбата на карневалот и постот“ (1559)
** „Детски игри“ (1560)
** „Вавилонската кула“ (1563)
** „Искачување на Голгота“ (1564)
** „Тмурен ден (фев-мар)“ (1565)
** „Враќање на стадото (окт-ное)“ (1565)
** „Ловци во снегот (дек-јан)“ (1565)
** „Селанецот и градецот на гнезда“ (1568)
** „Селска свадба“ (1568/69)
** „Селски танц“ (1568/69)
Музејот ги има и следниве поединечни збирки:
* Египетско-блискоисточна збирка
* Збирка на грчко-римски старини
* Вајарско-декоративна збирка
* Нумизматичка збирка
* Библиотека
1.2 Хофбург
* Ефески музеј
* Збирка на стари музички инструменти
* Збирка на оружје и оклопи
* Архив
* Световно-црковна ризница (во Швајцерхоф)
1.3 Останати
* Музеј на кочии и Одделение за дворски униформи (во дворецот Шенбрун)
* Збирки во замокот Амбрас (во Инсбрук)
* Австриски театарски музеј во палатата Лобковиц
Подружници:
* Етнолошки музеј во Новиот Град;
* „Музеј на липицанерот“ во Шталбург
2 Кражба
На 11 мај 2003 г. Еден од најважните предмети во музејот Соларникот (''it'') sculpture by Бенвенуто Челини, украден на и повратен на 21 јануари 2006 г. ставен во кутија и закопан во шума кај Цветл. Ова е најголемата кражба на уметничко дело во историјата на Австрија.
3 Поврзано
* Природонаучен музеј (Виена)
* Музеј на уметност
Добромирово (манастир)

Добромирово — македонски православен манастир во демирхисарското село Слепче. Манастирот е сместен во источните падини на Илиница, огранок на Бигла на само 3 км од познатиот Слепченски манастир. До него води тампониран пат.
Манастирот е возобновен во средината на XX век врз остатоците од истоимената црква и некропола од средниот век. Манастирската црква е посветена на Пресвета Богородица Балаклија. Манастирот е идеален за ловен туризам, затоа кај населението е познат како манастир на ловџиите и располага со сместувачки капацитети.
Според легендите, манастирот Добромирово е поврзан со војсководецот Добромир на Самоиловата војска.
Во неговите конаци низ вековите свој одмор наоѓале и македонските самостојни владетели Добромир Хрс и Добромир Стрез. По нивното име манастирот го добило името „Добромирово“.
Слава на манастирот е Источен Петок, по Велигден и Илинден. Во непосредна близина на манастирскиот двор се подигнати нови конаци. .
1 Објекти
;Црква
Денешната манастирска црква е изградена на помал дел од старите темели во 1970 г. Според археолошките наоѓалишта тука постоела црква од средниот век.
;Конаци
Манастирот располага со два конака.
;Други
* Добромирово — археолошко наоѓалиште од типот на црква и некропола од средниот век* Самоилова Чешма — во близина на манастирот. Таа кај народот е позната по нејзината лековита вода.
2 Галерија
Дарко Дамјановски

Дарко Дамјановски — македонски репрезентативец во биатлон и нордиско скијање.
Член е на скијачкиот клуб „Мирна Долина“ од Гостивар. Негов тренер бил Гојко Динески. Своето деби на значајни натпреварувања го имал на Европскиот куп во биатлон во Обертилијах, во дисциплината спринт бил 101-ви. Најдобар резултат во оваа серија постигнал во Банско во 2007 година, кога го освоил 22. место во спринт. На Европското првенство во биатлон во 2008 година во Нове Место на Моравје во Чешка, бил 75-ти на 20 км поединечно мешано и 78-ми во спринт, а не ја завршил штафетната трка.
Во натпреварувањето за Светскиот куп во биатлон дебитирал во Оберхоф на 7 јануари 2009 при што се пласирал на 112. место во спринт. Во екот на сезоната 2008/09 на Светското првенство во биатлон во Пјонгчанг во Јужна Кореја, завршил на 96-тото место во сингл и 97-то во спринт.
Во скијачко трчање Дамјановски учествувал од 2005 година. Првично настапувал само на ФИС трките во Алпскиот куп и Балканскиот куп. Во 2006 година учествувал на Олимписки игри во Торино во дисциплината скијачко трчање на 15 километри во класичен стил, каде завршил на 84. место. Во 2007 година учествувал во Марвово во рамките на ФИС Купот во трките на 5 и 10 км. Една година подоцна, на македонското првенство во скијачко трчање, го освоил сребрениот медал зад Александар Миленковиќ на 5 километри слободно, а бил четврт на 10 километри.
На военото светско првенство во 2008 година во Хохфилцен, се пласирал на 60-то место на 15 километри.
Во сезоната 2008/09 четири пати учествувал во натпреварувањето за Светскиот куп во скијачко трчање (1 поединечно и 3 пати во спринт), но без забележителни резултати.
На Зимските олимписки игри во Ванкувер во 2010 година, бил член на тричлената македонскиот тим. Се натпреварувал во дисциплината 15 км слободно и го освоил 85-то место во конкуренција на 96 натпреварувачи од 50 земји.
На Зимските олимписки игри во Сочи во 2014 година, бил повторно член на македонскиот тим. Се натпреварувал во дисциплините 15 км слободно при што го освоил 79-то место, и во дисциплината спринт, слободен стил во која се пласирал на 77-то место.
1 Резултати на Зимските олимписки игри
Олимписки игри, Дисциплина, Резултат
Време, Заостанување, Пласман / учесници
Торино 2006, 15 km слободно, 48:33,7, 10:32,4, 84 / 99
Ванкувер 2010, 15 km слободно, 41:48,2, 8:11,9, 85 /96
Сочи 2014, 15 km слободно, 79 /?
Сочи 2014, Спринт, слободен стил, 76 /?
2 Поврзано
* Македонија на Зимските олимписки игри 2014
Куп на шампиони 1973-1974

Куп на шампиони 1973/74 — 19-то издание на Купот на шампионите, најсилното европско клупско фудбалско натпреварување.
За првпат во историјата на ова натпреварување финалето е повторно одиграно по нерешениот резултат во првиот натпревар помеѓу Баерн Минхен и Атлетико Мадрид којшто се одиграл на стадионот Хејсел завршил со резултат 1:1 каде што двата голови биле постигнати во продолжетоците. Во вториот натпревар којшто бил одржан два дена подоцна Баерн забележал убедлива победа со резултат 4:0 со тоа освојуваќи го својот прв трофеј во Купот на шампионите, а тоа воедно била и прва титула на тим од Западна Германија.
1 Прво коло
|}
Напомена: Ајакс како бранител на титулата од претходната сезона се директно се пласирал во осминафиналето.
2 Осминафинале
|}
3 Четвртфинале
|}
4 Полуфинале
|}
5 Финале
Кангченѕунга

Кангченѕунга — трета највисока планина во светот. Се издига на 8,586 метри надморска височина во пределот на Хималаите наречен Кангченѕунга Химал (''Kangchenjunga Himal'') којшто на западот се граничи со реката Тамур и на исток со реката Теста. Кангченѕунга е сместена на границата помеѓу Непал и индиската држава Сиким.
1 Прво искачување
Во 1955 година, Џо Браун и Џорџ Бенд првпат се искачиле на планината на 25 мај, останатите членови од тимот, Норман Харди и Тони Стритер се искачиле следниот ден на 26 мај. Целокупната група била сочинувана и од Џон Клег (докторот во групата), Чарлс Еванс (водич), Џон Енџело Џексон, Нил Матер и Том Мекинон.
1.1 Прво македонско искачувње
Прв Македонец кој го искачил овој врв е Сашко Кедев, на 23 мај 2025 година.